DIVINA-COMEDIA-TA-WEB	Lheuè es uelhs; e atau coma peth maitin era part orientau der orizon depasse en claror aquera qu’eth Solei se cògue, dera madeisha manèra, e dirigint era vista coma eth que va deth hons d’ua val entath cim d’un monte, vedí en cercle mès elevat ua part deth madeish que depassaue en claretat a totes es autes; e atau coma aquiu a on se demore eth car que tan mau guidèc Faeton,206 mès s’inflame eth cèu e dehòra d’aqueth punt va perdent era lum era sua vivacitat, dera madeisha manèra aquera pacifica ahlama d’aur207 ludie mès en sòn centre, en tot amendrir-se graduauments eth sòn resplendor en toti es auti lòcs.